Բունդեսթագում ընդունված բանաձևը Թուրքիայում նյարդային արձագանք առաջացրեց, երկրի կառավարությունը մինչև քվեարկությունը գերմանական կառավարության վրա ճնշում գործադրելու միջոցով փորձում էր կանխել իր համար հնարավոր տհաճ հետևանքները: Դրա ապացույցն է այն, որ Թուրքիայի նախագահ Ռեջեփ Թայիփ Էրդողանը մայիսի 31-ին Գերմանիայի կանցլեր Անգելա Մերկելին հեռախոսազանգով «ողջամտության կոչ» էր արել: Գերմանական ARD հեռուստաալիքի տվյալներով՝ Բունդեսթագի պատգամավորների վրա քվեարկության նախօրեին մեծ ճնշում էր գործադրվել: Ինչ-որ անհայտ թուրքերի կողմից պատգամավորները Էլեկտրոնային փոստով վիրավորական նամակներ և սպառնալիքներով լի հեռախոսազանգեր էին ստանում: Մասնավորապես, ամենաշատ սպառնալիք ստացել է հենց փաստաթղթի նախաձեռնողներից մեկը, ով հանդիսանում է «Միություն 90/ «Կանաչներ» կուսակցության նախագահը՝ Ջեմ Օզդեմիրը, ով թուրք էմիգրանտի որդի է: